Juha Kinnunen (yhteiskuntatieteen professori)

Juha Kinnunen on Itä-Suomen yliopiston terveyshallintotieteen osa-aikainen professori. Hänet on valittu Pirkanmaan hyvinvointialueen sairaalapalveluiden johtajaksi. Valinnan vahvisti Pirkanmaan hyvinvointialueen aluehallitus kokouksessaan 26. syyskuuta 2022. Aiemmin Kinnunen erosi Keski-Suomen sairaanhoitopiirin johtajan tehtävästä 19. tammikuuta 2022 kun sairaanhoitopiirin jäsenkunnat esittivät epäluottamusta Keski-Suomen Sairaala Novan  ylittyneiden rakennuskustannusten sekä Aster – asiakas- ja potilastietojärjestelmän ylittyneiden kustannusten ja siitä johtuneen hankinnan kaatumisen johdosta. Virkasuhde päättyi 19. maaliskuuta 2022. 

Hän on ollut yhteiskuntatieteiden ja kauppatieteiden tiedekunnan dekaani, Minna Canth -instituutin varajohtaja sekä Kuopion hyvinvointitutkimuskeskuksen (KWRC, Kuopio Welfare Research Center) ma. johtaja."Tiedotteet 2007: Kuopion hyvinvointitutkimuskeskuksen johtajaksi professori Juha Kinnunen". Kuopion yliopisto, 2.4.2007.(luettu 26.6.2007) 

Kinnunen on väitellyt terveydenhuollon tohtoriksi Kuopion yliopistossa 1990. Väittelynsä jälkeen hän on työskennellyt Kuopion yliopiston lisäksi Oulun yliopistossa sekä vierailevana tutkijana Yhdysvalloissa (Massachusetts Institute of Technology, Sloan School of Management).

Kuopion yliopiston yhteiskuntatieteellisen tiedekunnan varadekaani hän oli 1995-2000 ja dekaani 2001-2004.

Kuopion yliopiston ylioppilaskunta osoitti kunnioitustaan Kinnusen työlle opiskelijoiden hyväksi ja aktiiviselle näkymiselle tiedeyhteisön ulkopuolisessa mediassa valitsemalla hänet Uitettavaksi Proffaksi vuonna 2005. Uitettava proffa paljastetaan vapunaattona Kuopion torilla, jossa hänet heitetään uimaan Velj'mies-patsaan altaaseen. Proffa on heitetty altaaseen vuodesta 1974.

Kinnusen vetämässä Kuopion yliopiston Terveyshallinnon ja -talouden laitoksen HumanRe-tutkimusprojektissa (2004–2007), jossa tutkitaan henkilöstövoimavarojen johtamisen innovaatioita terveydenhuollossa, alustavat tulokset ylittivät uutiskynnyksen Suomen Kuvalehdessä."HumanRe-tutkimusprojekti". Kuopion yliopisto, Terveyshallinnon ja -talouden laitos.  (luettu 26.6.2007) Lehti uutisoi näyttävästi ko. tutkimuksen mukaan Suomen terveydenhuollossa olevan paljon ylikapasiteettia. Esimerkiksi leikkauksista 30–40 prosenttia kerrottiin olevan turhia, terveyskeskuksissa on 2–3 kertaa enemmän henkilöstöä kuin on tarpeen ja sairaalapaikkoja on 5 000 liikaa."Rahat katoavat mustaan aukkoon". Suomen Kuvalehti, 26.6.2007.  (luettu 26.6.2007) Vielä keskeneräisen tutkimuksen lopulliset tulokset julkaistaan lokakuussa.MTV3 Seitsemän uutiset, 26.6.2007.

Tutkimus poiki heti tuoreeltaan kritiikkiä peruspalveluministeri Paula Risikolta, jonka mielestä tutkimus sisältää rajuja yleistyksiä. Ministeri aikoi kuitenkin tarkastella terveysalan rakenteita, sillä leikkausjonoja on, mutta viime aikoina ei ole kiinnitetty huomiota siihen, mistä nämä johtuvat."Terveysalan tutkimuselle moitteita". MTV3 Teksti-tv:n uutiset, 26.6.2007. (luettu 26.6.2007)

Julkaisuja
"PrettyLib-haku". Pohjois-Karjalan sairaanhoitopiirin tieteellinen kirjasto. (luettu 26.6.2007)









Lähteet

 Aiheesta muualla 
Hietanen, Elina (toim.): "Teknologiastrategialla uusia näköaloja sosiaali- ja terveydenhuoltoon". Sosiaali- ja terveysviesti, 4/2000.
Juha Kinnunen: "Leikkausjonot ovat piilopriorisointia". Kantti.net, 8.12.2004.  (äänitallenteita)
"Kuopiossa panostetaan hyvinvointitutkimukseen" (Kinnusen haastattelu). Kantti.net, 6.3.2007.  (äänitallenne)
"Terveyspalvelut remonttiin". YLE Akuutti, 28.2.2006.
"Studia Generalia - Hyvinvointipalvelut vuonna 2015". Kantti.net, 2006.  (äänitallenne)
"Kansalaisen muuttuva rooli terveydenhuollossa" (Kinnusen luento). Kantti.net, 2008. (äänitallenne)

Luokka:Itä-Suomen yliopiston professorit
Luokka:Kuopion yliopiston professorit
Luokka:Suomalaiset yhteiskuntatieteilijät
Luokka:Syntymävuosi puuttuu
Luokka:Elävät henkilöt
Luokka:Suomalaiset professorit